नई दिल्ली. इंडियन रेलवे सभी राजधानी एक्सप्रेस के कोचेस में नए कपलर लगाने जा रहा है। इनके लगने के बाद पैसेंजर को सफर के दौरान झटके नहीं लगेंगे। इसके अलावा सेफ्टी भी बढ़ जाएगी। बता दें कि सेंटर बफर कपलर यानी सीबीसी एक कोच को दूसरे से कनेक्ट करता है। दूसरी ट्रेनों में भी होगा इस्तेमाल...
- राजधानी एक्सप्रेस के कुछ कोचेस में नए कपलर का इस्तेमाल ट्रायल के तौर पर किया गया था। इसके अच्छे रिजल्ट आने के बाद रेलवे ने इसे राजधानी के सभी 3500 कोचेस में लगाने का फैसला किया है।
- एक नए कपलर की कीमत 5 लाख रुपए है। न्यूज एजेंसी के मुताबिक, राजधानी के बाद शताब्दी, दुरंतो और दूसरी मेल-एक्सप्रेस में भी ये नए कपलर लगाए जाएंगे।
सेफ्टी के लिहाज से भी अहम
- रेलवे के मुताबिक, एक्सीडेंट के दौरान सबसे ज्यादा मौतें या जनहानि कोचेस के एक-दूसरे पर चढ़ने की वजह से होती हैं। इस नए कपलर में ऐसे सेफ्टी फीचर हैं कि कोचेस हादसे के बाद एक-दूसरे पर नहीं चढ़ पाएंगे। लिहाजा, नुकसान कम होगा।
- बता दें कि राजधानी पैसेंजर्स ने कई मौकों पर इसकी शिकायत की थी कि सफर के दौरान कई बार तेज झटके लगते हैं।
hin_Deva hin_Deva hin_Deva hin_Deva hin_Deva hin_Deva